هيراكليتوس

هيراكليتوس  (باليونانى :Ηράκλειτος ό Εφέσιος) (بالانجليزى : Heraclitus) كان فيلسوف يونانى، من فلاسفه قبل سقراط بيعتبر اغمض فيلسوف فى التاريخ. اتولد فى مدينة افسس فى اسيا الصغرى ( تركيا دلوقتى) و كان من العيله الحاكمه هناك.

 الفيلسوف الغامض 

اتشهرت فلسفة هيراكليتوس بالغموض و اتسما "الفيلسوف الغامض" و اتعرف الاسم دا فى عصور اليونانيه و الرومانيه و لحد دلوقتى. و دا عشان دايمن بيقول كلام مجازى و فيه رموز و صعب تعرف هو قصده ايه بالضبط. سماه تيمون الفليوسى " صاحب الألغاز.


 فلسفته و مبادئه 

كان اول من قال باللوجوس

قال كمان ان الانسجام هو ديمن نتيجه المتقابلات و عشان كدا الحقيقه الاساسيه فى العالم الطبيعى هى الكفاح و ان كل شىء فى حركه مستمره و تغير. كان لهيراتكليتوس مبدأ اول بينقسم لتلات اجزاء هما

 ان كل حاجه معموله من متقابلات و عشان كدا خاضع للتوتر الداخلى
 المتقابلات دى فى حالة هويه مع بعض, يعنى انهم واحد فى الاساس
 الحرب هيا القوه المهيمنه و الخلاقه و الحاله السليمه

المبدأ التانى : "ان كل شىء فى سيلان دايم: παυτα ρξι <payta rxi> و عبر عنه " انك متقدرش تنزل نفس النهر مرتين" بعد كدا ضاف ليه فلوطرخس و هوا بيحاول يشرح المبدا التانى" عشان فيه مايه جديده بتتدفق فيه ديمن".

المبدأ التالت: شرحه بقوله "ان نظام العالم واحد للكل , محدش عمله لا واحد من الألهه ولا من الناس , بس هو ديمن موجود و هيفضل موجود علا طول, العالم نار حيه دايمة البقاء , اتولعت بمقاييس و هتتطفى بمقاييس" و شرح بعد كدا الائرسى الكلام دا بقوله " ان الكون اتخلق من نار و هينتهى من جديد من نار فى عصور ورا بعض علا التبادل لحد الاخر.".

 مصادر 

تصنيف:فلاسفه
تصنيف:فلاسفه يونانيين قدام
تصنيف:فلاسفه قبل سوقراط